
De  locis  quibusdam,  qui  in  Ciceronis  de  oratore 
libris  leguntur,  disputatio. 

Quum  ante  hos  tres  annos  discipulis  primae  classi  ad- 
scriptis  Ciceronis  de  oratore  libros  exponerem,  ea  editione  uti 
Bolebam,  quae  cura  Pideritii,  doctissimi  viri,  Lipsiae  prodiit, 
cujus  doctrina  quantopere  adjutus  sim,  grato  animo  memini. 
Itaque  adversus  eum  cum  nonnulla  disputaturus  sim,  non  id 
agere  videri  velim,  ut  de  laude  viri  de  interpretando  illo  Cice- 
ronis  vel  primario  opere  optime  meriti  detraham,  immo  gratias 
non  agendi  solum  sed  referendi  occasionem  oblatam  gavisus 
sum,  quippe  qui  optimi  cujusque  plurimum  interesse  scirem 
non  ut  ipse  nunquam  errasse  videretur,  sed  ut  verum  quod 
esset  erueretur,  Sunt  autem  hi  fere  loci,  quos  aliter  atque 
a  Pideritio  factum  est,  explicandos  esse  arbitror. 

I,  2.  §  7.  Quis  enim  est,  qui,  si  clarorum  hominum 
scientiam  rerum  gestarum  vel  utilitate  vel  magnitudine  metiri 
velit,  non  anteponat  oratori  imperatorem  ?  —  Cicero,  ut  primimi 
totum  sententiarum  connexum  exponam,  hoc  loco  quaerit,  qui 
factum  sit,  ut  plures  in  omnibus  artibus  quam  in  dicendo  ad- 
mirabiles  existerent.  Namque  ita  profecto,  inquit,  res  se  habet, 
siquidem  in  quoque  genere  non  modo  mediocrium  sed  maxi- 
marum  artium  multi  excellentes  fuerunt;  maximarum  dico,  quis 
enim  oratori  imperatorem  praestare  non  videt?  Quis  autem  ex 
una  ci\itate  Gomana  praeclaros  imperatores  innumerabiles 
oratores  exceUentes  vix  paucos  proferri  posse  ignorat?  Atque 
haec  omnia  plana  sunt  et  bene  inter  se  cohaerent ;  difficultatem 
afferunt  verba  interposita  „si  clarorum  hominum  scientiam 
reram  gestarum  vel   utilitate    vel   magnitudine  metiri  velit" 

atque  impriinis  nomen  scientiae.  Kayser  pro  „8cientiam" 
legendum  putat  „ezcellentiam".  Pideritius  conjectura  euper- 
sederi  posse,  codicum  lectionem  sic  interpretandam  esse 
existimat  „Bi  quis  suam  de  claris  hominibus  scientiam  metiri 
i.  e.  si  quis,  num  in  clarorum  hominum  numero  aliquis  habendus 
sit,  e  magnitudine  rerum  gestarum  aestimare  velit"  (fiir  die 
subjective  Anerkennung,  ob  jemand  unter  die  clari  homines 
gehore).  Atque  Kayseri  emendationem  et  ipse  supervacaneam 
esse  censeo,  interpretationem  Fideritii  improbo,  ut  notioni 
nominis  scientiae  adversam.  Clarorum  hominum,  si  quid 
video,  non  genetivus  objecti  sed  subjecti  est,  scientia  autem, 
sicut  semper,  significat  =  das  Wissen,  i.  e.  scientis  qualitatem 
(die  Wissenschaft  subjective),  sicut  ars  summa  est  earum 
rerum  quae  sciuntur  (die  Wissenschaft  objective  cfr.  d.  r.  p.  I,  2,). 
Itaque  sententiam  enimtiati  nostri  hanc  esse  censeo:  „si  quis, 
ut  quisque  maximas  vel  utilissimas  res  gesserit,  ita  plurima 
eum  scire  arbitrabitur",  sive  „si  quo  quis  majores  vel  utiliores 
res  gesserit,  eo  majorem  scientiam  eum  habere,  recte  coUigere 
licet",  sive,  ut  ubique  pro  notionibus  subjectivis  objectivas 
ponam,  „si  quis  cujusque  artis  dignitatem  vel  magnitudine 
vel  utilitate  earum  rerum,  quae  quaque  arte  effiduntur,  me- 
tiri  velit." 

I,  36  et  37.  Continent  haec  capita  primam  et  alteram 
ex  iis  causis,  quas  Crassus  affert,  ut  oratori  juris  civilis  cogni- 
tione  opus  esse  demonstret.  Quae  causae  ut  recte  iutelligantur, 
imprimis  teneatur  oportet,  quid  intersit  inter  jus  et  judicium. 
In  jure  res  agitur  apud  praetorem,  in  judicio  apud  judicem. 
In  jure  neque  quaestio  habetur,  neque  testes  audiuntur,  neque 
sententia  dicitur;  sed  ut  haec  omnia  in  judicio  rite  fieri  pos- 
sint,  praetor  ea,  quae  postulat  is  qui  lege  agit,  eaque,  quae 
respondet  is  qui  in  jus  vocatus  est,  audit,  in  formulas  legitimas 
redigit,  judicem  instruit  quid  potissimum  quaerendum  sit, 
eundemque  prout  hoc  vel  illud  quaestione  comparuerit  absol- 
vere  aut  condemnare  jubet.  Ubi  formulis  illis  solemnibus 
causa  concepta  est,  tum  demum  lite  contestata  res  in  judicium 
deducitur.  Formulae  illae  lege  constitutae  sunt,  concipiuntur 
iis  ea  quae  afferunt  litigantes.  Quorum  si  quis  propter  juris 
ignorantiam  aut  non  rite  lege  agit  aut  petit,  quae  petere  per 
legem    non    licet,    eum    causa     cadere    uecesse   est.     Jam 

causarum  illarum,  quas  Crassus  commemorat,  id  commune 
est,  quod  in  utraque  causa  patronus  ejus,  qui  in  jus  vocavit, 
lege  agendo  petebat,  quae  postulare  per  legem  non  licebat, 
patronus  ejus  autem,  qui  in  jus  vocatus  erat,  non  magis  quam 
ille  juris  peritus,  stultitiam  adversarii  in  jure  reprehendit  utque 
le^tima  ille  peteret  a  praetore  contendit,  cum  si  ita  ut  ille 
voluit  secum  agi  passus  esset  stultitiamque  adversarii  in  judicio 
in  suum  usum  convertisset,  adversarium  litem  perdere  necesse 
esset.  Hypsaeus  orator  enim,  pupilli  causam  adversus  tutorem 
agens,  cum  lex  in  XII  tabulis  actionem  adversus  tutorem  in 
duplum  decemeret,  plus  duplo  lege  agendo  petebat.  Quod 
si  impetrasset,  ut  res  ita  concepta  in  judicium  deduceretur, 
causa  caderet.  Cn.  Octavius  autem,  qui  pro  tutore  dixit, 
errare  adversarium  inteUigebat,  uti  errore  ejus  nesciebat. 
Namque  cum,  plus  secum  agi  quam  quod  per  legem  licebat  si 
passus  esset  reque  ita  in  judicium  deducta  pluris  petitionem 
judici  probasset,  haud  dubie  victurus  fuerit,  a  praetore  con- 
tendit,  ne  plus  adversarius  peteret,  quam  lex  permitteret^  Quo 
facto  temere  perdidit  commodum,  cujus  opportunitatem  adver- 
sarii  stultitia  attulerat.  Simillima  est  altera  causa.  Creditor 
quidam  pecuniam  creditam  per  litem  exegit,  cujus  pecuniae 
non  totius  sed  partis  dies  venerat,  neque  tamen  addidit  quod 
addere  debebat  „cujus  pecuniae  dies  fuisset".  Quae  verba  si 
in  jure  addidisset,  periculum  non  erat,  ne,  quia  petivisset  pe- 
cuniam  antequam  coepta  esset  deberi,  in  judicio  causa  caderet, 
neve  iterum  lege  agenti  obltaret  exceptio,  quod  ea  res  in  ju- 
dicium  ante  venisset.  Patronus  autem  ejus,  unde  petebatur, 
cum  verba  illa  praescriptionem  esse  pro  actore  i.  e.  petitoris 
causa  comparata  esse,  non  intellegeret,  sed  exceptionem  pro 
reo  esse  falso  putaret,  summo  clientis  sui  damno  ut  adderentur 
illa  verba  in  legis  actione  a  praetore  contendit,  itaque  ultro 
petitorem  a  periculo  defendit,  ne,  iterum  cum  peteret,  excep- 
tione  excluderetur,  quod  ea  res  in  judicium  ante  venisset. 
Stultitia  oratorum  igitur  non  in  eo  posita  erat,  quod  non  sta- 
tim,  ut  ait  Pideritius,  protulerunt,  quod  proferre  debebaut,  sed 
in  eo  quod  statim  in  jure  apud  praetorem  protulerunt,  quod 
in  judicio  judici  probare  debebant. 

I.  39.  §  177,     Quid    quod   item   in    centumvirali  judicio 
certatum  esse  accepimus  qui  Bomam  in  exilium  venisset,  cui 

Bomae  exulare  jttB  ««set,  ei  m  «ei  al^ttem  qttari  patroBom 
appllcavisset    intestatoque    esftet    tnorttius:  noBtte  in  ea  causa 
jus   applicationis,   obscurum  sane  et  ignotum,  patefaetum  in 
judicio  atque  iUustratum  eSt  a  patrono  ?  —  Probat  hoc  loco  Pi- 
deritius   Ellendtii    conjecturam  pro    „qui"   „cum"  scribentis; 
atque  negari  nequit  hac  lectione  recepta  totum  locum  similli- 
mum  fieri  et  ei  enuntiato,  quod  antecedit,  et  ei  quod  sequitur. 
Tamen  ita  nou  omnem  «Ufficultatem  tolli  apparet..    Nam  quod 
Pideritius  exiBtimat  stracturam  loci  eam  esse,  ut  verba  „8i  se 
ad  aliquem  qualii  patroimm  applicavisset"  conditionem  conti- 
neant,  qua  conditiott^  illi  qui  Romam  venisset  exulare  Romae 
jus  fuerit,  sensumqu<e  totius  loci  esse  „"Wurde  nicht  femer,  ala 
einer   nach  Rom    gekommen   war,   der  unter  der  Bedingung 
sich   einem   Quasi-Patron   anzuschliessen,   in   Rom  als   Ver- 
bannter  zu  leben  das  Recht  hatte,  und   ohne  Testament   ge- 
storben  war,  das  ganze  Reoht  der  applicatio  erortert?:  ei  in- 
terpretationi  obstat  primiun  verborum  collocatio  (scribendum 
erat   „cui,    si   se    ad    aliquem    quasi  patronum  applicavisset, 
Bomae  exulare  jus  esset")  deinde  quod  applicationem  ad  pa- 
tronum  conditionem  jnris  exilii  fuisse  vix  credibile  est,  deni- 
que  —  id  quod  summum  esse  arbitror  —  quod  causae  totius 
cardo  in  eo  vertebatur,  utrum  applicatione  quasi  patrono  jus 
hereditatis  fieret  annon.     Quod  cum  ita  sit,  id  ipsum,  appli- 
6ationem    factam   esse,    in  protasi  vel  primo  loco  ponendum 
ceterisque  protasis  membris   non   subjiciendum  sed  ex  aequo 
addendum  erat.    Scribere  igitur  debebat  pro   „si  se"  „isque 
se".     Atque   ita  si   scripseris  omnia   optime    fluere    apparet; 
re  vera  ita  textum  constituendum  esse  vix  credideri.m.    Neque 
tamen  ideo  Emestio  adsentior,  lacunae  post  „mortuu8"  signum 
ponenti;   immo  posse  quidem  sanam  esse  codicum  lectionem 
arbitror,  Mommsenio  adsentiens,  qui  et  ipse|  codicum  lectionem 
retinuit  locumque  ea  interpunctione,  quam  supra  posui,   ueus 
exscripsit  (Romische  Forschungen   p.  361),   modo   agnoscatur 
quod  dicunt   anacoluthon.     Protasis  enim    ita  comparata  ee^ 
ut  scriptor  non  de  re  oertis  in  personis  et  teiiiporibus  locata, 
sed  sine  designatione  personarum   et  temporum  in  universum 
hjpothetice  loquatur;   apodosin  si  accurate  ad  protasin    res- 
pondere  voluisset,  ita  scripfiisset  „num  ejus  heres  jure  appli- 
cationis  patronus  esset".    Sed  quum  rerainisceretur  rem  pro- 


poaitam  re  vera  in  judicio  oentamvirali  actttm  eBse,  formam 
Qrationis  mutavit  et  apodosin  addidit  ita  comparatam,  tam- 
quam  protasis  non  hjpothetica  (si),  sed  temporalis  (cum) 
antecederet. 

Ejusmodi  autera  anacoluthiam  vel  duarum  constructionum 
commixtionem  non  semel  apud  Ciceronem  occurrere  ut  com- 
probem,  tres  locos  afferam  simili  ratione  explicandos.  I,  52. 
§  226  haec  leguntur:  Quae  vero  addidisti  non  modo  senatum 
servire  posse  populo  sed  etiam  debere,  quis  hoc  philosophus 
tam  moUis  tam  languidus  tam  enervatus  tam  omnia  ad  volup- 
tatem  corporis  doloremque  referens  probare  posset,  senatum 
servire  populo?  Scribendum  erat  aut  ^quis  philosophus  tam 
mollis  tam  lanquidus,  ut  hoc  probare  posset?"  aut  „quis  hoc 
philosophus,  quamvis  moUis,  probare  posaet?  —  In  altero  loco 
I,  58  §  246,  quem  satis  a  Pideritio  e^plicatum  non  exscribam 
apodosis  deest  vel  potius  latet  in  enuntiato  relativo.  —  Tertius 
locus  nostro  simillimus  legitur  Brutus  9  §.  35:  Nihil  acute 
inveniri  potuit  in  eis  causis  quas  scripsit,  nihil  ut  ita  dicam 
subdole  nihil  versute,  quod  ille  non  viderit;  nihil  subtiliter 
dici,  nihil  presse,  nihil  enucleate,  quo  fieri  possit  aliquid 
limatius;  nihil  contra  grande,  nihil  incitatum,  nihil  omatum 
vel  verborum  gravitate  vel  sententiarum,  quo  quidquam  esset 
elatius.  Difficultas  loci  posita  est  in  duobus  enuntiatis  rela- 
tivis  „quo  fieri  possit  aliquid  limatius"  et  „quo  quidquam  esset 
elatius";  quae  ad  ea,  quae  antecedunt,  parum  apta  esse,  quin, 
si  ad  artis  logicae  amussim  rem  exegeris,  prorsus  inepta  videri 
luce  clarius  est.  Relativa  enim  illa  enuntiata  tum  demum 
ferri  possent,  si  antecederet  non  „nihil  subtiliter  dici  potuit" 
sed  „nihil  subtiliter  dixit",  hoc  sensu:  Nichts  hat  er  fein  aus- 
gedriickt,  oder  in  seinen  Reden  findet  sich  kein  feiner  Aus- 
druck,  der  an  Gefeiltheit  iibertroffen  werden  konnte,  kein 
grossartiger,  der  an  Erhabenheit  seines  gleichen  hatte.  Hursus  . 
si  illa  quae  antecedunt  sana  sunt,  non  „quo  fieri  possit  aliquid 
limatius"  et  „quo  quidquam  esset  elatius"  scribendum  erat,  sed 
aeque  atque  in  primo  totius  periodi  membro  scriptum  est, 
„quod  ille  non  dixerit,  invenerit,  quo  ille  non  usus  sit." 
Tamen  num  inde  continuo  sequatur,  emendandum  esse  locum 
et  pro  ,,dici'*  ,,dixit"  scribendum,  valde  dubito,  sed  ita  rem 
explicandam  esse  arbitror.    Duplici  ratione  tota  sententia  con~ 

formari  et  verbis  concipi  poterat.  Aut  dicendum  erat:  Nihil 
acute  inveniri  potuit,  quod  ille  non  viderit,  nihil  subtiliter  dici, 
quod  ilie  non  dixerit,  nihil  grande,  quo  ille  non  usus  sit; 
aut:  in  caueis  quas  scripsit  nihil  acute  inventum,  nihil  sub- 
tiliter  dictum,  nihil  grande  est  et  incitatum,  quod  non  in  suo 
genere  perfectissimum  sit  sive  quo  quidquam  esset  perfectius. 
Atque  priore  sententiae  forma  Cicero  in  primo  membro  usus 
est,  altera  tamen  forma  cum  menti  ejus  obversaretur,  factum 
est,  ut  ab  illa  in  hanc  furtira  laberetur.  —  Possum  duos  e 
Tusculanis  locos  addere  I,  22  §  50,  V,  27  §  76,  temere  ut 
opinor  conjecturis  vexatos,  per  anacoluthiam  et  ipsos  expli- 
candos,  modo  ne  conjunctivos  a  particula  ut  pendere  sed  po- 
tentiales  eese  existimes;  possum  addere  tertium,  Tusc.  I,  30 
§  73,  in  qua  una  paragrapho  plura  anacolutha  inesse  nemo 
negat,  sed  redeo  ad  propositum. 

I,  46  §  201.  In  causis  publicis  omnis  haec  et  antiqui- 
tatis  memoria  et  publici  juris  auctoritas  et  regendae  rei 
publicae  ratio  ac  scientia  tamquam  aliqua  materies  iis  orato- 
ribus,  qui  versantur  in  re  publica,  subjecta  esse  debet.  — 
Verba  ,,omnia  haec  et  antiquitatis  memoria"  Pideritius  inter- 
pretatur:  die  politischen  Zustande  der  Gegenwart  und  Ver- 
gangenheit.  Parum  recte  ni  fallor.  Primum  enim  Cicero  hoc 
loco  de  iis  rebus  agit,  quas  discere,  quibus  operam  et  stu- 
dium  impendere  oratorem  decet,  haec  memoria  autem  ea  com- 
plectitur,  quae  sua  quisque  aetate  ipse  vidit;  quae  ut  teneat 
non  opus  est  studio.  Deinde  Cicero  si  illud  voluisset  dicere, 
ecripsisset  aut  «omnis  et  haec  et  antiquitatis  memoria"  aut 
„omnis  haec  et  antiquitatis  memoria,  publici  juris  auctoritas, 
regendae  rei  publicae  ratio  ac  scientia".  Qua  de  causa  locum 
ita  interpretandum  existimo,  ut  verba  „omnis  haec"  ad  tria 
quae  sequuntur  pariter  referantur:  Es  muss  dem  Redner  dies 
ganze  sowohl  historische  als  staatsrechtliche  als  administrative 
Wissen  zu  Gebote  stehen. 

II,  42.  §  178.  Haec  ut  et  properans  et  apud  doctos  et 
eemidoctus  ipse  percurro.  —  Sic  codices.  Quae  si  genuina 
lectio  est,  Antonius  tres  affert  percurrendi  causas,  primam 
quod  properat,  alteram  quod  apud  doctos  loquitur,  tertiam 
quod  semidoctus  ipse  est.  Pideritius  EUendtium  secutus  sic 
locum  emendavit:  Haec  et  properans  ut  aj^ud  doctos  et  semi- 


doctus  ipse  percuiro.  Duas  igitur  percurrendi  causas  eese 
etatuit,  alteram  quod  —  ut  apud  doctos  —  properat,  alteram 
quod  semidoctus  ipse  est  Antonius.  Non  satis  placet  codicum 
lectio,  displicet  Ellendtii.  Quid  enim?  Si  quam  ille  escogi- 
tayit  lectionem  yera  esset,  nonne  prorsus  supervacaneum  esset 
„properans"?  Nervum  certe  prioris  causae  in  verbis  „ut  apud 
doctos"  positum  esse  manifestum  est.  Itaque  si  quem  codicum 
lectio  o£Eendit,  is  scribat  suadeo :  „Haec  properans,  ut  et  apud 
doctos  et  semidoctus  ipse,  percurro". 

II,  18.  §  316.  Et  ait  idem,  cimi  bracbium  concalefecerit, 
tum  se  solere  pugnare.  —  Pideritius  ad  hunc  locum  haec  ad- 
notavit:  „wenn  er  also  die  nothige  innere  Warme  fiihle,  im 
Vertrauen,  dass  sich  dann  schon  das  rechte  Wort  von  selbst 
einfinden  werde."  Quae  verba  ut  non  plane  declarant,  quid 
senserit,  ita  dubitationem  aflerunt,  num  comparationem,  quae 
in  loco  inest,  recte  intellexerit.  Neque  enim  Cicero  de  inte- 
riore  quodam  calore  loquitur,  quo  impulsus  Philippus  ad 
dicendum  surgat,  sed  de  calore,  quem  inter  dicendum  sensim 
concipere  solebat.  Philippi  orationes  ceteroquin  laudabiles 
erant,  frigebant  exordia,  neque  ipse  negabat,  excusabat  se 
dictitans,  se  idem  facere,  quod  gladiatores  facere  solerent,  qui 
cum  brachium  concalefecissent  tum  serio  et  intentis  viribus 
pugnarent.  In  quo  non  attendit,  ait  Cicero,  quantum  inter 
se  et  gladiatores  intersit.  Dli  enim,  cum  primas  illas  hastas 
leniter  jactant,  id  spectant  idque  assequuntur,  ut  et  venustati 
serviant  et  reliquis  viribus  suis  consulant,  Philippus  autem 
invenusta  orationum  exordia  temere  efiundit  perditque. 

III,  61.  §  228.  Edidi,  quae  potui,  non  ut  volui,  sed  ut 
me  temporis  angustiae  coegerunt.  Scitttm  est  enim  causam 
conferre  in  tempus,  cum  adferre  plura,  si  cupias,  non  queae.  ~. 
Ad  hunc  locum  a  Pideritio  haec  adnotata  sunt:  causam  con- 
ferre  in  tempus,  eine  fast  sprichwortliche  Redensart :  sich  nach 
der  Zeit,  die  einem  zugemessen  ist,  richten;  eigentlich  die 
Sache  oder  den  zu  behandebiden  Gegenstand  in  die  Schranken 
der  Zeit  fassen,  die_  man  hat.  Atque  equidem  „in  tempus 
conferre"  id  significare  posse  non  nego,  hoc  loco  significare 
non  credo.  Quid  enim  quaeso,  si  ista  vera  sunt,  sibi  volunt 
verba  quae  sequuntur  „cum  adferre  plura,  si  cupias,  non 
queas?"    An  tu  Crassum  hoc    dicere  voluisse    putas:   bene 

feceris,  si  intra  praestituti  temporis  fines  rem  absolveris,  cum 
plura,  quamvis  cupias,  propter  ipsas  temporis  augustiae  dicere 
non  liceat?  Quod  ut  verba  significare  possint,  nonne  prorsus 
supervacanea  sunt  illa  „cum  adferre  plura,  si  cupias,  non 
queas"?  At  longe  aliter  res  se  habet.  Crassus  re  vera  omnia 
attulit,  quae  habebat,  et  si  quae  leviter  perstrinxit  velut  cap. 
37,  53,  54,  de  industria  brevis  fuit,  ne  trita  rhetorum  praecepta 
uberius  exponendo  taedium  iis  qui  audiebant  afferret.  Tem- 
poris  angustias  non  veram  brevitatis  causam  habuit,  sed  fictam 
praetendit,  idque  jocans  et  tamquam  se  irridens  ipse  fatetur; 
scitum  est  enim,  inquit,  i.  e.  assolent  fere  haud  inepte  ora- 
tores,  cum  plura  afFerre  quamvis  cupiant  non  queant,  causam 
i.  e.  culpam  in  tempus  conferre.  Ita  ea  quae  antecedunt  „ut 
me  temporis  angustiae  coegere"  rhetorum  more  modoque  dicta 
esse  ipse  indicat;  atque  ita  desaura  si  locum  intellexeris,  verba 
egregie  conveniunt  ad  modestam  illam  eandemque  iepidam 
urbanitatem,  qua  Cicero  virum  summum  artificii  sui  praecepta 
tamquam  ineptias  (cfr.  I,  24)  .tradentem  facit. 

Dr.  C.  Niemeyer. 

